
ΤΕΥΧΟΣ ΔΕΥΤΕΡΟ 


Αρ. Φύλλου 1970 


ΑΠΟΦΑΣΕΙΣ 

Αριθ. ΔΔΠ0008470/05 14Β/ΕΞ2017 

Τροποποίηση της υπ' αριθ. ΔΔΠ0007378/0454Β7 

11- 05-2017 κοινής υπουργικής απόφασης περί 
«Καθορισμού όρων, προϋποθέσεων, τεχνικών θε¬ 
μάτων, αναγκαίων λεπτομερειών και διαδικασί¬ 
ας για την παραχώρηση απλής χρήσης αιγιαλού, 
παραλίας, όχθης και παρόχθιας ζώνης μεγάλων 
λιμνών και πλεύσιμων ποταμών» (ΦΕΚ 1636Β7 

12- 05-2017). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις του ν. 2971/2001 (285 Α') «Αιγιαλός, 
παραλία και άλλες διατάξεις» και ειδικότερα τις διατάξεις 
των άρθρων 13 όπως τροποποιήθηκε και ισχύει με το άρ¬ 
θρο 15 του ν. 4467/2017 και 15 και 31 αυτού ως ισχύουν. 

2. Τις υπ'αριθ. 646/2015, 3944/2015 και 1630/2016 
αποφάσεις του Συμβουλίου της Επικράτειας (Τμήμα Ε'). 

3. Τις διατάξεις του άρθρου 30 και επομένων του Δ/τος 
της 11/12-11 -1929 (399 Α') «Περί Διοικήσεως Δημοσίων 
Κτημάτων». 

4. Τις διατάξεις του άρθρου 7 του π.δ. 23/27-1-2000 
(18 Α'). 

5. Τις υπ' αριθ. 1052758/1451/Β0010/10-4-2012, 
Δ10Β 1053970/1672 ΕΞ2013/29-03-2013 και Δ10Β 
1027032ΕΞ2014/1033/11 -02-2014, κοινές αποφάσεις 
των Υπουργών Οικονομικών και Εσωτερικών, περί απευ¬ 
θείας παραχώρησης, με αντάλλαγμα, του δικαιώματος 
απλής χρήσης αιγιαλού, παραλίας, όχθης και παρόχθιας 
ζώνης μεγάλων λιμνών και πλεύσιμων ποταμών, στους 
ΟργανισμούςΤοπικής Αυτοδιοίκησης Α' Βαθμού. 

6. Την υπ' αριθ. ΔΔΠ0005159/586ΒΈΞ2015/7-4-2015 
(ΦΕΚ 578Β ), κοινή υπουργική απόφαση Οικονομι¬ 
κών και Εσωτερικών και Διοικητικής Ανασυγκρό¬ 
τησης, περί απευθείας παραχώρησης, με αντάλ¬ 
λαγμα, του δικαιώματος απλής χρήσης αιγιαλού, 
παραλίας, όχθης και παρόχθιας ζώνης μεγάλων λιμνών 


και πλεύσιμων ποταμών, στους ΟργανισμούςΤοπικής 
Αυτοδιοίκησης Α'Βαθμού, όπως τροποποιήθηκε με την 
ΔΔΠ0006856/728ΒΕΞ2015/8-5-2015 (828 Β') όμοια και 
με τις διατάξεις του άρθρου 56 του ν. 4384/23-4-2016 
(ΦΕΚ 78 Α') παρατάθηκε η ισχύς της έως 30-4-2017. 

7. Τις διατάξειςτου π.δ. 111/2014 (ΦΕΚ 178 Α') «Οργα¬ 
νισμός του Υπουργείου Οικονομικών. 

8. Τις διατάξειςτου π.δ. 125/2016 (ΦΕΚ 210 Α') «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

9. Την ΥΠΟΙΚ0010218 ΕΞ2016 (ΦΕΚ 3696 Β'), απόφαση 
του Πρωθυπουργού και Υπουργού Οικονομικών, περί 
ανάθεσης αρμοδιοτήτων στην Υφυπουργό Οικονομικών 
Αικατερίνη Παπανάτσιου. 

10. Την υπ' αριθ. Δ6Α 1104503 ΕΞ/2011 (ΦΕΚ 1670 Β') 
απόφαση των Υπουργών Διοικητικής Μεταρρύθμισης 
και Ηλεκτρονικής Διακυβέρνησης και Οικονομικών περί 
«Έναρξης λειτουργίας της Γενικής Γραμματείας Δημόσιας 
Περιουσίας». 

11. Την υπ'αριθ. ΕΜΠ. 159/0004/24-2-2017 (ΦΕΚ 91/ 
Υ.Ο.Δ.Δ./28-2-2017) απόφαση του Πρωθυπουργού και 
Υπουργού Οικονομικών, περί διορισμού της Θεοπίστης 
Πέρκα του Χαραλάμπους στη θέση της μετακλητής Γε¬ 
νικής Γραμματέως της Γενικής Γραμματείας Δημόσιας 
Περιουσίας του Υπουργείου Οικονομικών. 

12. Τον Γενικό Κανονισμό Λιμένων όπως αυτός ισχύει. 

13. Την υπ' αριθ. Υ1 γ/Γ.Π/οικ. 96967/08-10-2012 από¬ 
φαση Υπουργού Υγείας (ΑΔΑ: Β43ΡΘ-ΤΑΦ). 

14. Την αριθ. ΥΙγ/Γ.Π/οικ. 71459/30-7-2013 εγκύκλιο 
του Υπουργείου Υγείας (ΑΔΑ: ΒΛΒΠΘ-ΖΓ0). 

15. Τις διατάξειςτου ν. 3028/2002 (153 Α) «Για την προ¬ 
στασία των Αρχαιοτήτων και εν γένει της Πολιτιστικής 
Κληρονομιάς». 

16. Την υπ' αριθ. ΥΠΠΟΑ/ΓΔΑΠΚ/ΔΙΠΚΑ/ΤΠΚΑΧΜΑΕ/ 
Φ55/9022 4/54173/2922/956 (ΦΕΚ 110/Β/30.03.2017) 
απόφαση του Υπουργού Πολιτισμού και Αθλητισμού. 

17. Το υπ' αριθ. οικ. 22063/747/3-5-2017 έγγραφο του 
Υπουργείου Περιβάλλοντος και Ενέργειας, Γεν. Δ/νση 
Περιβαλλοντικής Πολιτικής. 

18. Τις διατάξεις του π.δ. 104/2014(171 Α) «Οργανι¬ 
σμός Υπουργείου Πολιτισμού και Αθλητισμού», όπως 
ισχύει. 

Τεύχος ΒΊ 970/07.06.2017 


19. Τις διατάξεις του π.δ. 100/2014 (167 Α') Οργανι¬ 
σμός του Υπουργείου Περιβάλλοντος και Ενέργειας, 
όπως ισχύει. 

20. Τις διατάξεις του π.δ. 105/2014 «Οργανισμός του 
Υπουργείου Εσωτερικών» (Α' 172), όπως ισχύει. 

21 .Την αναγκαιότητα ενιαίας, πειθαρχημένης και απο¬ 
τελεσματικής διαχείρισης, αλλά και προστασίαςτων κοι¬ 
νόχρηστων χώρων του αιγιαλού, παραλίας, όχθης και 
παρόχθιας ζώνης μεγάλων λιμνών και πλεύσιμων ποτα¬ 
μών και καλύτερης αξιοποίησής τους. 

22. Τις διατάξεις του π.δ. 198/2016 (ΦΕΚ 3722 Β') «Ανά¬ 
θεση αρμοδιοτήτων στον Αναπληρωτή Υπουργό Περι¬ 
βάλλοντος και Ενέργειας Σωκράτη Φάμελλο». 

23. Την αριθ. ΔΔΠ0007378/0454Β711 -05-2017 κοινή 
υπουργική απόφαση περί «Καθορισμού όρων, προϋπο¬ 
θέσεων, τεχνικών θεμάτων, αναγκαίων λεπτομερειών 
και διαδικασίας για την παραχώρηση απλής χρήσης αι- 
γιαλού, παραλίας, όχθης και παρόχθιας ζώνης μεγάλων 
λιμνών και πλεύσιμων ποταμών» που δημοσιεύτηκε στο 
ΦΕΚ 1636 Β'/12-05-2017. 

24. Το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Την τροποποίηση της υπ' αριθ. ΔΔΠ0007378/0454 
Β'/11-05-2017 απόφασης κοινή υπουργική απόφαση 
περί «Καθορισμού όρων, προϋποθέσεων, τεχνικών θε¬ 
μάτων, αναγκαίων λεπτομερειών και διαδικασίας για την 
παραχώρηση απλής χρήσης αιγιαλού, παραλίας, όχθης 
και παρόχθιας ζώνης μεγάλων λιμνών και πλεύσιμων 
ποταμών» η οποία δημοσιεύθηκε στο ΦΕΚ 1636 Β'/ 
12-05-2017 και συγκεκριμένα: 

1. Στο 2ο εδάφιο του άρθρου 3 η φράση «με το αντάλ¬ 
λαγμα του άρθρου 6» αντικαθίσταται με τη φράση «με 
το αντάλλαγμα του άρθρου 7». 

2. Το 2ο εδάφιο της τελευταίας παραγράφου του Άρ¬ 
θρου 6 αντικαθίσταται ως εξής: 

«Οι Δήμοι οφείλουν να αποστείλουν όλες τις εκκρε¬ 
μείς αιτήσεις για τις οποίες δεν έχει συνταχθεί σύμβα¬ 
ση παραχώρησης ή δεν έχει αναρτηθεί στη ΔΙΑΥΓΕΙΑ η 
προκήρυξη δημοπρασίας από το Δήμο μέχρι 23 Ιουνίου 
2017, εντός των επόμενων 5 ημερών στις αρμόδιες κατά 
χώρο ΠΔΔΠ ή ΑΓΔΠ». 

3. Το τέταρτο εδάφιο (4ο) της περ. α' της παρ. 3 του 
άρθρου 7 αντικαθίσταται ως εξής: 

«Σε περίπτωση που το εν λόγω δικαίωμα έχει μεταβι¬ 
βαστεί, από τον Δήμο, σε υφιστάμενη ανώνυμη δημοτική 
εταιρεία του άρθρου 266 του ν. 3463/2006, το υπέρ του 
δημοσίου αντάλλαγμα ορίζεται σε ποσοστό 10% επί των 
ακαθαρίστων εσόδων που πραγματοποιεί η ίδια η δημο¬ 
τική ανώνυμη εταιρεία από την άσκηση των δραστηρι¬ 
οτήτων του άρθρου 2 της παρούσας απόφασης στους 
κοινόχρηστους χώρους και απαγορεύεται η καταβολή 
οιουδήποτε ανταλλάγματος προς τον Δήμο». 

4. Η φράση «θέτει ως ... παρούσας» του τελευταίου 
εδαφίου της περ. α της παρ. 3 του άρθρου 7 αντικαθί¬ 
σταται ως εξής: 

«θέτει σε εφαρμογή τις διατάξεις του εδαφίου β' και γ' 
του άρθρου 15 της παρούσας». 


5. Η παρ. 5 του άρθρου 7 αντικαθίσταται ως εξής: 

«5α. Είναι δυνατή η καταβολή του ποσοστού του 

ανταλλάγματος υπέρ του δημοσίου μετά από αίτηση 
σε ισόποσες δόσεις, οι οποίες θα αναγράφονται στη 
σύμβαση παραχώρησης ως εξής: 

Για τις συμβάσεις παραχώρησης από την ισχύ της πα¬ 
ρούσας μέχρι τις 31-12-2017 η καταβολή γίνεται εφάπαξ. 

Για τις συμβάσεις παραχώρησης από τη δημοσίευση 
της παρούσας μέχρι τις 31-12-2018 η καταβολή μπορεί 
να γίνει σε δύο δόσεις, η πρώτη δόση με τη σύναψη της 
σύμβασης και η δεύτερη δόση μέχρι τις 31-03-2018. 

Για τις συμβάσεις παραχώρησης από τη δημοσίευση 
της παρούσας μέχρι τις 31-12-2019 η καταβολή του 
ανταλλάγματος μπορεί να γίνει σε τρεις δόσεις, η πρώτη 
δόση με τη σύναψη της σύμβασης, η δεύτερη δόση μέχρι 
τις 31-03-2018 και η τρίτη δόση μέχρι τις 31-03-2019. 

Αναλογικά η καταβολή των δόσεων εφαρμόζεται ως 
ανωτέρω και για τις νέες παραχωρήσεις απλής χρήσης 
που θα συναφθούν αντίστοιχα για τα έτη 2018 και 2019. 

Ο υπέρ ου η παραχώρηση οφείλει εντός τριών (3) ερ¬ 
γάσιμων ημερών από τη λήξη της προθεσμίας πληρω¬ 
μής της δόσης να υποβάλει το διπλότυπο καταβολής 
του στην Περιφερειακή Διεύθυνση/Αυτοτελές Γραφείο 
Δημόσιας Περιουσίας. 

5β. Είναι δυνατή η καταβολή του ποσοστού του ανταλ¬ 
λάγματος υπέρ του δήμου μετά από αίτηση σε δόσεις, 
οι οποίες θα αναγράφονται στη σύμβαση παραχώρησης 
ως εξής: 

Γ ια τις συμβάσεις παραχώρησης από την ισχύ της πα¬ 
ρούσας μέχρι τις 31 -12-2017 η καταβολή μπορεί να γίνει 
σε δύο δόσεις, η πρώτη δόση με τη σύναψη της σύμβα¬ 
σης και η δεύτερη δόση μέχρι τις 31-07-2017. 

Για τις συμβάσεις παραχώρησης από τη δημοσίευση 
της παρούσας μέχρι τις 31 -12-2018 η καταβολή μπορεί 
να γίνει σε τρεις δόσεις, η πρώτη δόση με τη σύναψη της 
σύμβασης, η δεύτερη δόση μέχρι τις 31-03-2018 και η 
τρίτη δόση μέχρι τις 31-05-2018. 

Για τις συμβάσεις παραχώρησης από τη δημοσίευση 
της παρούσας μέχρι τις 31-12-2019 η καταβολή μπορεί 
να γίνει σε πέντε δόσεις, η πρώτη δόση με τη σύναψη 
της σύμβασης, η δεύτερη δόση μέχρι τις 31-3-2018, η 
τρίτη δόση μέχρι τις 31-05-2018, η τέταρτη δόση μέχρι 
τις 31 -03-2019 και η πέμπτη δόση μέχρι τις 31 -05-2019. 

Αναλογικά η καταβολή των δόσεων εφαρμόζεται ως 
ανωτέρω και για τις νέες παραχωρήσεις απλής χρήσης 
που θα συναφθούν αντίστοιχα για τα έτη 2018 και 2019». 

6. Η παρ. 6 του άρθρου 7 αντικαθίσταται ως εξής: 

«Σε περίπτωση μη εμπρόθεσμης καταβολής έστω 

και μίας δόσης, είτε αυτή αφορά στο ποσοστό του 
ανταλλάγματος υπέρ του δημοσίου είτε στο ποσοστό 
του ανταλλάγματος υπέρ του δήμου, η σύμβαση πα¬ 
ραχώρησης παύει να ισχύει, λαμβάνονται όλα τα μέτρα 
προστασίας και είναι δυνατή η σύναψη νέας σύμβα¬ 
σης παραχώρησης από την Περιφερειακή Διεύθυνση/ 
Αυτοτελές Γραφείο Δημόσιας Περιουσίας. Για το υπέρ 
του δήμου αντάλλαγμα (70% ή 50%) και σε περίπτωση 
καθυστέρησης καταβολής έστω μίας δόσης, ο δήμος 
ενημερώνει άμεσα την αρμόδια Περιφερειακή Διεύθυν¬ 
ση/Αυτοτελές Γραφείο Δημόσιας Περιουσίας, προκειμέ- 




Τεύχος Β' 1970/07.06.2017 

νου να ακολουθηθεί η διαδικασία του προηγούμενου 
εδαφίου». 

7. Η παράγραφος 7 του άρθρου 7 αντικαθίσταται ως 
εξής: «7. Η Περιφερειακή Διεύθυνση/Αυτοτελές Γραφείο 
Δημόσιας Περιουσίας οφείλει να τηρεί ηλεκτρονικό 
αρχείο, στο οποίο καταγράφονται όλες οι συμβάσεις 
παραχώρησης με πλήρη στοιχεία, μέσω του οποίου γί¬ 
νεται η συστηματική παρακολούθηση καταβολής του 
ανταλλάγματος, ώστε να είναι δυνατή η παρακολούθηση 
των εσόδων και η δημιουργία μητρώου αξιών τιμών των 
παραχωρούμενων χώρων». 

8. Η παράγραφος β του Άρθρου 8 αντικαθίσταται ως 
εξής: 

«β. Όταν εμπίπτουν στις διατάξεις των άρθρων 14 
και 14Α του ν. 3986/2011. Εφόσον δεν έχει υποβληθεί 
από τον κύριο της επένδυσης ή τον έλκοντα εξ αυτού 
δικαιώματα αίτηση για παραχώρηση απλής χρήσης έως 
31-5-2017, η παραχώρηση μπορεί να γίνει με τη δια¬ 
δικασία και τους όρους της παρούσας απόφασης για 
χρονική διάρκεια έως 31-12-2017. Η διαδικασία αυτή 
επαναλαμβάνεται κάθε έτος, με καταληκτική ημερομη¬ 
νία κατάθεσης αίτησης από τους ενδιαφερομένους την 
31 η Μαρτίου και ημερομηνία λήξηςτης σύμβασης αυτή 
που προβλέπεται στο άρθρο 6 της παρούσας». 

9. Στο άρθρο 10 προστίθεται τελευταία παράγραφος 
ως εξής: 

«Οι Δήμοι έχουν την υποχρέωση να ελέγχουν και θε¬ 
ωρούν το συνημμένο στην αίτηση παραχώρησης απλής 
χρήσης υπόβαθρο ορθοφωτοχάρτη ή το απόσπασμα 
τοπογραφικού διαγράμματος, του άρθρου 13 της παρού¬ 
σας, ως προς την ακρίβεια των αποτυπωμένων στοιχείων 
από τον αιτούντα». 

10. Στο τέλος της παραγράφου (ε) του άρθρου 12 προ¬ 
στίθεται εδάφιο ως εξής: 

«Η απαγόρευση αυτή δεν καταλαμβάνει τη μεταβίβα¬ 
ση δικαιώματος Δήμου σε υφιστάμενη δημοτική ανώ¬ 
νυμη εταιρία του άρθρου 266 του νόμου 3463/2006». 

11. Η τρίτη παράγραφος του άρθρου 13 αντικαθίστα¬ 
ται ως εξής: 

«Ο χώρος αυτός αποτυπώνεται με επιμέλεια του αιτού- 
ντα, σε υπόβαθρο ορθοφωτοχάρτη του άρθρου 11 του 
ν. 4281/2014, ή σε υπόβαθρο ορθοφωτοχάρτη από την 
εφαρμογή «ΟΡΕΝ» της ΕΚΧΑ ΑΕ., ή σε απόσπασμα του 
τοπογραφικού διαγράμματος καθορισμού οριογραμμών 
αιγιαλού και παραλίας όπου αυτός υφίσταται, αποτελεί 
αναπόσπαστο στοιχείο της αίτησης, που ελέγχεται και 
θεωρείται από τον κατά χώρο αρμόδιο Δήμο και επισυ¬ 
νάπτεται στη σύμβαση παραχώρησης απλής χρήσης». 

12. Το 1 ο εδάφιο της παραγράφου 2β του άρθρου 13 
αντικαθίσταται ως εξής: 

«Η διενέργεια των δημοπρασιών από τις αρμόδιες υπη¬ 
ρεσίες του Υπουργείου Οικονομικών γίνεται σύμφωνα με 
την υπουργική απόφαση της παραγράφου 2 του άρθρου 
13 του ν. 2971/2001, όπως τροποποιήθηκε με το εδάφιο 
2α της παρ. 1 του άρθρου 15 του ν. 4467/2017, κατά τους 
χρόνους που προβλέπονται στο άρθρο 6 της παρούσας, 
εξαιρουμένων των δημοπρασιών που διενεργεί ο Δήμος 
και έχουν ήδη αναρτηθεί στη ΔΙΑΥΓΕΙΑ μέχρι την 23η Ιου¬ 
νίου 2017 και οι οποίες ολοκληρώνονται από το Δήμο.». 


13. Το δεύτερο εδάφιο της παρ. 2β του άρθρου 13 
αντικαθίσταται ως εξής: «Οι συμβάσεις παραχώρησης 
των παρ. 1 β και 2β κοινοποιούνται εντός 10 ημερών από 
τη σύναψή τους με μέριμνα της οικείας Περιφερειακής 
Διεύθυνσης Δημόσιας Περιουσίας ή του Αυτοτελούς Γρα¬ 
φείου Δημόσιας Περιουσίας στο δικαιούχο δήμο, προ- 
κειμένου να λάβει γνώση και να προβεί στις διαδικασίες 
βεβαίωσης και είσπραξης του αναλογούντος σε αυτόν 
ποσοστού 50% επί του ανταλλάγματος. Σε περίπτωση 
κατά την οποία η ανωτέρω βεβαιωθείσα οφειλή, είτε 
αυτή καταβάλλεται εφάπαξ είτε σε δόσεις, καταστεί λη- 
ξιπρόθεσμη, ο δήμος ενημερώνει άμεσα την Περιφερεια¬ 
κή Διεύθυνση/Αυτοτελές Γραφείο Δημόσιας Περιουσίας, 
προκειμένου να εφαρμοστούν τα προβλεπόμενα στην 
παρ. 6 του άρθρου 7 της παρούσας». 

14. Το έβδομο εδάφιο του άρθρου 14 αντικαθίσταται 
ως εξής: 

«Για παραχώρηση άνευ δημοπρασίας για την ανάπτυ¬ 
ξη τραπεζοκαθισμάτων». 

15. Στο τέλος του Παραρτήματος 1 με θέμα «ΠΙΝΑΚΑΣ 
ΘΕΣΕΩΝ ΗΛΕΚΤΡΟΝΙΚΩΝ ΔΗΜΟΠΡΑΣΙΩΝ ΔΙΕΝΕΡΓΟΥ- 
ΜΕΝΕΣ ΑΠΟΚΛΕΙΣΤΙΚΑ ΑΠΟΤΙΣ ΠΕΡΙΦΕΡΕΙΑΚΕΣ ΥΠΗΡΕ¬ 
ΣΙΕΣ ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ », συμπληρώνε¬ 
ται παράγραφος ως εξής: « Οι συντεταγμένες (χ,ψ) των 
θέσεων του παρόντος Παραρτήματος θα ελέγχονται και 
θα οριστικοποιούνται πριν τη δημοσίευση της διακή¬ 
ρυξης της δημοπρασίας με τέτοιο τρόπο, ώστε να μη 
θίγονται θέσεις που παραχωρούνται με άλλο τρόπο». 

16. Στο Παράρτημα I με θέμα: «ΠΕΡΙΒΑΛΛΟΝΤΙΚΟΙ 

ΟΡΟΙ ΓΙΑ ΤΗΝ ΑΠΛΗ ΧΡΗΣΗ ΑΙΓΙΑΛΟΥ ΚΑΙ ΠΑΡΑΛΙΑΣ», 
του Παραρτήματος 3, μετά το εδάφιο « Λόγω της οικο¬ 
λογικής αξίας των περιοχών αυτών, να υπάρχει μέριμνα 
από το Δήμο και τον παραχωρησιούχο,.των οικοτύ¬ 

πων και των ειδών» της πρώτης σελίδας, προστίθεται 
δεύτερη σελίδα ως εξής: « Τοποθέτηση σε κάθε παρα¬ 
λία παραχώρησης κατάλληλης ενημερωτικής πινακίδας 

.μακριά από τους διαδρόμους ωοτοκίας της χελώνας 

03Γθΐΐ3 ς3Γθΐΐ3» και δημοσιεύεται στην Εφημερίδα της 
Κυβερνήσεως ολόκληρο το παράρτημα 3 συνημμένο 
στην παρούσα. 

Κατά τα λοιπά ισχύουν όλα τα οριζόμενα με την αριθ. 
ΔΔΠ0005159/586Β' ΕΞ2015/07.2015 απόφαση. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 


ΠΑΡΑΡΤΗΜΑ 3 

ΥΠΟΥΡΓΕΙΟ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 
«ΠΙΝΑΚΑΣ ΘΕΣΕΩΝ ΟΠΟΥ ΔΕΝ ΕΠΙΤΡΕΠΕΤΑΙ 
Η ΕΠΙΤΡΕΠΕΤΑΙ ΥΠΟ ΟΡΟΥΣ Η ΠΑΡΑΧΩΡΗΣΗ 
ΑΠΛΗΣ ΧΡΗΣΗΣ ΑΙΓΙΑΛΟΥ, ΚΟΙΝΟΧΡΗΣΤΗΣ 
ΠΑΡΑΛΙΑΣ, ΟΧΘΗΣ ΚΑΙ ΠΑΡΟΧΘΙΑΣ ΖΩΝΗΣ 
ΜΕΓΑΛΩΝ ΛΙΜΝΩΝ ΚΑΙ ΠΛΕΥΣΙΜΩΝ ΠΟΤΑΜΩΝ» 

ΠΑΡΑΡΤΗΜΑ I 
ΠΕΡΙΒΑΛΛΟΝΤΙΚΟΙ ΟΡΟΙ 
ΓΙΑ ΤΗΝ ΑΠΛΗ ΧΡΗΣΗ ΑΙΓΙΑΛΟΥ ΚΑΙ ΠΑΡΑΛΙΑΣ 
• Για περιοχές του δικτύου Νβϊογβ 2000, οι οποίες δι- 
έπονται από ειδικό καθεστώς προστασίας, βάσει του 

ν. 1650/1986, όπως ισχύει, ισχύουν οι όροι και περιορι¬ 
σμοί που αναφέρονται στις διατάξεις χαρακτηρισμού 
τους. 

• Η παραχώρηση για απλή χρήση αιγιαλού και παρα¬ 
λίας επιτρέπεται σε θέσεις όπου, εφόσον υπάρχει δρό¬ 
μος πρόσβασης σε αυτές, θα είναι νόμιμα υφιστάμενος 
και εφόσον υπάρχει χώρος στάθμευσης, αυτός θα είναι 
νόμιμα διαμορφωμένος και εκτός αμμοθινικών τύπων 
οικοτόπων (κωδικοί τύπων οικοτόπων: 1210, 2110, 
2120,2220, και 2230). Απαγορεύεται επί των αμμοθινών, 
οποιαδήποτε διάνοιξη δρόμου για πρόσβαση στις πα¬ 
ραλίες, καθώς και οποιαδήποτε νέα διαμόρφωση χώρου 
στάθμευσης οχημάτων των επισκεπτών. 

■ Αποφυγή αλλαγής του τοπογραφικού ανάγλυφου, 
δηλαδή ισοπέδωση των χαμηλών θινών. 

• Απαγορεύεται οποιαδήποτε εκχέρσωση θέσεων και 
εκρίζωση αμμόφιλων και λοιπών ειδών που αποικίζουν 
τις αμμώδεις ζώνες των παράκτιων τύπων οικοτόπων. 

• Η πρόσβαση σε παραλίες με αμμοθινικούς τύπους 
οικοτόπων θα γίνεται μέσω ξύλινων διαδρόμων που θα 
τοποθετούνται κάθετα στην ακτή και θα είναι κατάλ¬ 
ληλα υπερυψωμένοι, ώστε να μειώνεται η επιφάνεια 
επαφής με τις αμμοθίνες και να ελαχιστοποιούνται οι 
επεμβάσεις σε αυτές. 

•Διασφάλιση καθημερινής καθαριότητας των εκτάσε¬ 
ων και αποκομιδήςτων απορριμμάτων από το Δήμο και 
τον παραχωρησιούχο. 

• Απομάκρυνση μετά το πέρας της περιόδου χρήσης 
όλων των υλικών και των πάσης φύσεως εγκαταστάσεων 
(ενδεικτικά: τροχήλατες καντίνες, καθίσματα, τραπέζια, 
ομπρέλες, βάσεις για ομπρέλες) που θα τοποθετηθούν 
για την εξυπηρέτηση των λουσμένων και την αναψυχή 
του κοινού. 

• Διασφάλιση της ελεύθερης και ασφαλούς διέλευσης 
των λουσμένων μέσω των προς παραχώρηση εκτάσεων, 
καθώς και μεταξύ των ομπρελοκαθισμάτων και ξαπλω¬ 
στρών και της ακτογραμμής. 

• Διασφάλιση εγκατάστασης ικανοποιητικού αριθμού 
χημικών τουαλετών για την εξυπηρέτηση των κολυμ¬ 
βητών. 

• Απαγορεύεται οποιαδήποτε μόνιμη ή ημιμόνιμη κα¬ 
τασκευή. Όλες οι κατασκευές να συνδέονται με το έδα¬ 
φος με τρόπο που σε καμία περίπτωση δεν θα πρέπει να 
παραπέμπει σε συνθήκες μόνιμης θεμελίωσης. 

• Λόγω της οικολογικής αξίας των περιοχών αυτών, να 
υπάρχει μέριμνα από το Δήμο και τον παραχωρησιούχο, 
για την αποφυγή της αισθητικής υποβάθμισης και αλλοί¬ 
ωσης του περιβάλλοντος, την προστασία και διατήρηση 
των οικοτόπων και των ειδών. 

•Τοποθέτηση σε κάθε παραλία παραχώρησης, κατάλ¬ 
ληλης ενημερωτικής πινακίδας πληροφόρησης για τη 
περιοχή του Ευρωπαϊκού Οικολογικού Δικτύου Ν3ΐυΓ3 
2000 όπου και εμπίπτουν, κατά περίπτωση, οι εκτάσεις 
παραχώρησης. 

• Για παράκτιες περιοχές που υπάρχει θεσμοθετημένη 
Ζώνη Οικιστικού Ελέγχου (ΖΟΕ), ισχύουν, εκτός των ανω¬ 
τέρω, και οι όροι και περιορισμοί των διατάξεων της ΖΟΕ. 

• Η τήρηση των όρων του παρόντος ελέγχεται, τόσο 
από τις υπηρεσίες του Υπουργείου Περιβάλλοντος και 


Ενέργειας, όσο και από τις υπόλοιπες υπηρεσίες και αρ¬ 
χές, που εμπλέκονται στη διαδικασία παραχώρησης και 
απλής χρήσης. 

Επιπλέον όροι σε περιοχές παρουσίας και ωοτοκίας 
της χελώνας Θβγθϊϊβ ς3Γθΐΐ3: 

• Τοποθέτηση ομπρελών σε σταθερά σημεία και σε 
άξονες κάθετους προς το κύμα καθώς και εξασφάλιση 
απόστασης ίσης ή μεγαλύτερης των τριών (3) μέτρων 
μεταξύ τους. 

• Η άμμος μεταξύ των ομπρελών και ξαπλωστρών δεν 
θα καλύπτεται από ξύλινους διαδρόμους. 

• Εξασφάλιση ελεύθερης ζώνης πλάτους πέντε (5) μέ¬ 
τρων στην κορυφή της παραλίας όπου οι χελώνες θα 
μπορούν να φτιάξουν τις φωλιές τους. 

• Το πλύσιμο των ξαπλωστρών και ο καθαρισμός του 
εν γένει εξοπλισμού, να γίνεται εκτός της παραλίας. 

• Συγκέντρωση των ξαπλωστρών και του υπόλοιπου 
κινητού εξοπλισμού με τη δύση του ηλίου, σε σημείο 
εκτός της αμμώδους παραλίας και επανατοποθέτησή 
τους το πρωί. Η μεταφορά τους απαγορεύεται να γίνεται 
με «σύρσιμο» επί της άμμου. Ειδικότερα για τις ομπρέλες 
και λόγω της σταθερής βάσης τους, δεν συνίσταται η 
καθημερινή μεταφορά τους αλλά η χρήση ομπρελών 
που μπορούν να κλείνουν, ώστε στην περίπτωση δημι¬ 
ουργίας φωλιάς, να υπάρχει δυνατότητα περιορισμού 
της σκίασης του σημείου αυτού της παραλίας. 

• Καθαρισμός της παραλίας χειρονακτικά κατά τη δι¬ 
άρκεια της περιόδου αναπαραγωγής της χελώνας. Οχή¬ 
ματα καθαρισμού μπορούν να χρησιμοποιούνται μόνον 
πριν την έναρξη (δηλ. πριν την 1 η Μάίου) και μετά το 
τέλος της περιόδου αναπαραγωγής (δηλ. μετά την 31 η 
Οκτωβρίου). 

• Αποφυγή φωτορύπανσης και εξασφάλιση πως δε 
θα υπάρχει διαρροή φωτός από ιδιωτικές και δημόσιες 
φωτεινές πηγές προς την παραλία ώστε να μην αποπρο¬ 
σανατολίζονται οι νεοσσοί. 

• Απαγορεύεται η οργάνωση Ε>θ3εΓι-ρ3ΐΊ:ίθ5 και μουσι- 
κοχορευτικών εκδηλώσεων. 

• Απαγόρευση πρόσβασης και κίνησης οχημάτων στην 
παραλία. 

• Διασφάλιση εγκατάστασης ικανοποιητικού αριθμού 
χημικών τουαλετών για την εξυπηρέτηση των κολυμβη¬ 
τών, μακριά από τους διαδρόμους ωοτοκίας της χελώ¬ 
νας 03ΓΘΚ3 ς3Γθΐΐ3. 

ΠΑΡΑΡΤΗΜΑ II 

ΘΕΣΕΙΣ ΑΠΑΓΟΡΕΥΣΗΣ ΓΙΑ ΑΠΛΗ ΧΡΗΣΗ 

ΑΙΓΙΑΛΟΥ ΚΑΙ ΠΑΡΑΛΙΑΣ 

1. Παράκτιοι μικροί νησιωτικοί υγρότοποι, όπως αυτοί 
καταγράφονται και χαρτογραφούνται στο Προεδρικό 
Διάταγμα «Έγκριση καταλόγου μικρών νησιωτικών υγρο- 
τόπων και καθορισμός όρων και περιορισμών για την 
προστασία και ανάδειξη των μικρών παράκτιων υγρο- 
τόπων που περιλαμβάνονται σε αυτόν» (ΦΕΚΤΑΑΠΘ 
229/19.6.2012). 

2. Εθνικό Θαλάσσιο Πάρκο Βορείων Σποράδων (όπου 
προβλέπεται) (ΦΕΚ 621 Δ72003). 

3. Στο παράκτιο τμήμα από Νέδα προς βορρά μέχρι το 
ρέμα Μπραζέρη προς νότο, του Κυπαρισσιακού κόλπου, 

για λειτουργία επιχειρήσεων θαλάσσιας αναψυχής και 
τοποθέτηση επίπλων θαλάσσης. 

4. Παράκτιες περιοχές που εμπίπτουν στις κάτωθι Ζώ¬ 
νες Οικιστικού Ελέγχου (και σύμφωνα με τα αναφερό- 
μενα σε αυτές): 

• Καθορισμός Ζώνης Οικιστικού Ελέγχου κατώτατου 
ορίου κατάτμησης και λοιπών όρων και περιορισμών 
δόμησης στην εκτός εγκεκριμένου σχεδίου και εκτός 
ορίων οικισμού προϋφιστάμενου του έτους 1923 πε¬ 
ριοχή του υγροβιότοπου Μικρό και Μεγάλο Διβάρι του 
Δήμου Ιστιαίας και κοινότητας Ασμηνίου Νομού Εύβοιας 
(ΦΕΚ 205/Δ/1990). 

• Καθορισμός Ζώνης Οικιστικού Ελέγχου κατώτατου 
ορίου κατάτμησης και λοιπών όρων και περιορισμών 
δόμησης στην εκτός εγκεκριμένου ρυμοτομικού σχεδίου 
και εκτός ορίων οικισμών προϋφισταμένων του έτους 
1923 περιοχή Μύρτου του Δήμου Πυλαρέων Νομού Κε¬ 
φαλληνίας (ΦΕΚ441/ΑΑΠ/2009). 

• Καθορισμός Ζώνης Οικιστικού Ελέγχου κατωτάτου 
ορίου κατάτμησης και λοιπών όρων και περιορισμών 
δόμησης στην περιοχή εκτός εγκεκριμένου ρυμοτομι¬ 
κού σχεδίου και εκτός ορίων οικισμών προϋφιστάμενων 
του έτους 1923, των Δήμων Άργους και Μιδέας και των 
Κοινοτήτων Νέας Κίου, Μύλων,Τίρυνθας,Δαλαμανάρας, 
Κιβερίου, Κουτσοποδίου, Σκαφιδακίου Νομού Αργολίδας 
(ΦΕΚ 396/Δ/1999). 

• Καθορισμός Ζώνης Οικιστικού Ελέγχου, κατώτατου 
ορίου κατάτμησης και λοιπών όρων και περιορισμών 


δόμησης στην εκτός εγκεκριμένου σχεδίου και εκτός 
ορίων οικισμού προϋφισταμένου του έτους 1923 πε¬ 
ριοχή της Κοινότητας Αάρδου της νήσου Ρόδου Νομού 
Δωδεκανήσου (ΦΕΚ 281/Δ/1994). 

• Καθορισμός Ζώνης Οικιστικού Ελέγχου, κατώτατου 
ορίου κατάτμησης και λοιπών όρων και περιορισμών 
δόμησης στην εκτός εγκεκριμένου ρυμοτομικού σχεδίου 
και εκτός ορίων οικισμών προϋφιστάμενων του έτους 
1923 περιοχή Αλυκήςτων κοινοτήτων Ασφενδίου και Πυ- 
λίου νήσου Κω Νομού Δωδεκανήσου (ΦΕΚ 1024/Δ/1997). 

• Καθορισμός Ζώνης Οικιστικού Ελέγχου, κατώτατου 
ορίου κατάτμησης λοιπών όρων και περιορισμών δόμη¬ 
σης στην περιοχή εκτός εγκεκριμένου σχεδίου και εκτός 
ορίων οικισμών προϋφιστάμενων του έτους 1923, των 
κοινοτήτων Καλαμίτσι - Αμυγδάλι, Μάζης, Γεωργιούπο- 
λης, Κουρνά, Φυλακής, Καστέλλου Νομού Χανίων και 
Επισκοπής Νομού Ρεθύμνης (ΦΕΚ 211 /Δ/1990). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάίου2017 

Οι Υπουργοί 

Εσωτερικών Υφυπουργός Οικονομικών 

ΠΑΝΑΓΙΩΤΗΣ ΣΚΟΥΡΛΕΤΗΣ ΑΙΚΑΤΕΡΙΝΗ ΠΑΠΑΝΑΤΣΙΟΥ 

Αναπληρωτής Υπουργός 

Περιβάλλοντος και Ενέργειας 

ΣΩΚΡΑΤΗΣ ΦΑΜΕΛΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 



























